দিল্স দেবজ্যোতি সিংহ

কবি বারো প্রাবন্ধিক দিল্স দেবজ্যোতি সিংহ গিরকর জরম আসামর করিমগঞ্জ জেলার দুল্লভছড়ার কৃষ্ণনগর গাঙে ১৯৫৬ খ্রীস্টাব্দর ৩১ মার্চ ।

গিরক এগো নিখিল বিষ্ণুপ্রিয়া মণিপুরী স্টুডেন্টস ইউনিয়নর সভাপতির পদফামে আসিল ১৯৭৯ খ্রীষ্টাব্দত্ত ১৯৮০ খ্রীষ্টাব্দ পেয়া। এতাবাদে গিরক এগো দিল্স নাঙর কাব্য সাহিত্য বারো সামাজিক-সাংস্কৃতিক সংগঠনর রূপকার আগো। গিরক এবাকা সংগঠন এহার সভাপতি পদফামে আছে ।

কবিতা ইকরের নিজর নাঙে বারো সনাতন মিশ্র, কুমার বার্ষ্ণেয়, বৃহন্নলা সিংহ ইত্যাদি নানান ছদ্মনাঙে। কবিতালো নানান পরীক্ষা নিরীক্ষা করে যারগা। সনাতন মিশ্র ছদ্মনাঙে তার অনুপ্রাসবহুল চৌপদী কবিতা উতা নিয়াম আলোচিত অসে। গিরকর কুমারী দেবলা মুখার্জ্জী ছদ্মনাঙে ইকরা "অগস্ত্য" নাঙর ভাষাতাত্বিক গবেষনা বারো সমালোচনামুলক লেইরিক উহান বিষ্ণুপ্রিয়া মণিপুরী ঠারর গবেষনা সাহিত্যত নিয়াম গুরুত্বপুর্ণ অবদান থসে। এতাবাদে গিরকে স্বনির্বাচিত কবিতা ইংরেজী ঠারেউ অনুবাদ করেসে।

 ওয়েব মিলাপ 
 দিল্স দেবজ্যাতি সিংহর কবিতা
 সনাতন মিশ্রর কবিতা

থাক:বিষ্ণুপ্রিয়া মণিপুরী সাহিত্যিক
থাক:মারি ১৯৫৬-এ উজ্জিসিতা